open-index/open-wikipedia-markdown huggingface dataset:
Ett köpmanshus i skärgården (TV-serie)

***Ett köpmanshus i skärgården*** er en svensk dramaserie i seks deler fra 1973 regissert av Åke Falck. Manuset ble skrevet av Olle Mattson. Som litterært forelegg hadde han Emilie Flygare-Carléns roman *Ett köpmanshus i skärgården* fra 1860. Romanen har blitt filmatisert én gang tidligere, i 1925.

Norske Toralv Maurstad spiller rollen som Holt.

Serien ble utgitt på DVD i Sverige 4. september 2013. 

## Innspillingsfakta
Den ble spilt inn i Fjällbacka i Bohuslän.

## Deler
* Del 1: *Det nya herrskapet på Svartskär* - sendt 1. januar 1973
* Del 2: *Havet och människohjärtats hemligheter* - sendt 7. januar 1973
* Del 3: *Holt i ve och vånda samt den främmande kaptenen* - sendt 14. januar 1973
* Del 4: *Oväntade gäster och husvisitation* - sendt 21. januar 1973 
* Del 5: *Slag i saken* - sendt 28. januar 1973 
* Del 6: *Sista underrättelserna på Svartskär* - sendt 4. februar 1973

## Handling
Handlingen utspiller seg på 1830-tallet, en tid da Bohuslän var svært fattig, den store sildeperioden var forlengst over, folk levde i fattigdom og elendighet. Handelshusene klarte seg imidlertid bra. Kjøpmennene sørget for at folk som sultet fikk brennevin til å døyve sulten med.

Til handelshuset på Svartskär ankommer et ungt gift par hvis gjenvordigheter vi får følge i de seks delene.

## Rolleliste (i utvalg)
* Ulf Brunnberg - Åke Hjelm, ny kjøpmann på Svartskär
* Agneta Bolme - Emilia, hans unge hustru 
* Toralv Maurstad - Holt, hans nye kompanjong
* Åke Falck - Moss, avgående eier av kjøpmannshuset
* Irma Christenson - Beate-Marie, hans hustru 
* Essy Persson - Majken, hans datter
* Ernst Günther - Presten
* Ulla Jacobsson - Thorborg, hans datter 
* Hans Ernback - Gudmar, hans sønn 
* Berta Hall - Vivika, tjenestejente i prestegården
* Sten-Åke Cederhök - Stork-Pelle, en forhenværende los som nå hjelper tollen
* Jan Nygren -  Håttepilten, hans kamerat
* Sven Wollter - Janne, tjener i kjøpmannshuset
* Claes Esphagen - Gustav, også tjener i kjøpmannshuset
* Nina Scenna - Uljana, tjenestejente i kjøpmannshuset
* Thor Zackrisson - Tuve, smugler
* Thore Segelström - Olagus, hans bror
* Georg Adelly - Tolle, en forfallen
* Mona Andersson - Pernilla, hans kvinne
* Olof Huddén - Tjeneren Simon
* Pia Rydwall - Adla, kromadam

## Referanser


## Eksterne lenker
*
Fastway

**Fastway** er et britisk heavy metal-band som ble startet og navngitt av gitaristen «Fast» Eddie Clarke som er kjent fra Motörhead og bassisten Pete Way som er kjent fra UFO. Way sluttet før de fikk platekontrakt for å oppkalle et annet band etter seg selv, Waysted, men Clarke beholdt bandnavnet Fastway likevel. De hadde i begynnelsen med seg trommeslageren Jerry Shirley fra Humble Pie og en nykommer i den irske sangeren Dave King som senere har gjort stor suksess med keltisk punk i Flogging Molly.

## Historie

### Med Dave King
Debuten *Fastway* fra 1983 nådde topp 40 i USA. Bandet besto da av Clarke, King og Shirley. Bass på albumet ble spilt av studiomusikeren Mickey Feat. Charlie McKracken ble med som bassist før de spilte inn oppfølgeren *All Fired Up* i 1984. Han og trommeslager Shirley var byttet ut med henholdsvis Paul Reid og Alan Connor, og rytmegitarist/keyboardist Shane Carroll lagt til, innen de ga ut *Waiting for the Roar* tidlig i 1986. Den siste utgivelsen deres med King som vokalist, var filmmusikken til *Trick or Treat* sent i 1986.

### Med Lea Hart
Clarke samlet en helt ny besetning til neste utgivelse, *On Target* (1988), med Lea Hart på vokal, Steve Clarke på trommer og Paul Gray på bassgitar. Don Airey, tidligere keyboardist i Rainbow og senere i Deep Purple, bidro som gjestemusiker på coverlåten «Show Some Emotion» som han hadde skrevet sammen med Robert Hawthorn og Bernie Marsden for deres tidligere band Alaska til albumet *The Pack* (1985). Andre gjestemusikere var Christine Byford, Saxonvokalist Biff Byfords hustru, Neil Murray, kjent fra Whitesnake, og Gary Ferguson, kjent fra samarbeid blant annet med Gary Moore.

På *Bad Bad Girls* (1990) var Hart fortsatt med, mens bass og trommer var kreditert henholdsvis K.B. Bren og Riff Raff. Gitaristene Kim McAuliffe og Cris Bonacci fra Girlschool skal ha deltatt under pseudonym siden de var under kontrakt med et annet plateselskap.

### Med Toby Jepson
Mer en tjue år etter forrige plate, ga Fastway ut *Eat Dog Eat* i 2012. Det var igjen en helt ny besetning rundt Clarke. På dette albumet har Toby Jepson fra Gun en mangfoldig rolle og bidrar med vokal, bassgitar og akustisk gitar. Han har også skrevet alle låtene sammen med Clarke. Matt E. er trommeslager på albumet.

## Diskografi
### Album
**Fastway* (1983)
**All Fired Up* (1984)
**Waiting for the Roar* (1985)
**Trick or Treat* (1986)
**On Target* (1988)
**Bad Bad Girls* (1990)
**Eat Dog Eat* (2011)
### Singler
*«We Become One»/«Crazy Dream» (1983)
*«We Become One»/«Back In The Game» (1983)
*«Easy Livin»/«Say What You Will» (1983)
*«All Fired Up»/«Hurtin' Me» (1984)
*«All Fired Up»/«Station» (1984)
*«Tell Me»/«The Stranger» (1984)
*«The World Waits For You»/«Doin' Just Fine» (1986)
*«After Midnight»/«Don't Stop The Fight» (1986)
*«After Midnight»/«Tear Down The Walls» (1988)
*«Dead Or Alive»/«Let Him Rock» (1988)
*«A Fine Line»/«Change Of Heart» (1988)
*«I've Had Enough»/«All Shook Up» (1990)
*«Bad Bad Girls»/«Big Beat No Heart» (1990)

## Referanser


## Eksterne lenker
*
Gunhild Larsen

**Gunhild Larsen** (født 7. oktober 1873 i Grimstad, dødsår ukjent) var en norsk fotograf som holdt til i Grimstad i perioden 1902 til 1916.

Larsen var elev av Elisabeth Helmer. I 1902 ble hun kompanjong med Helmer og i 1912 overtok hun firmaet som eneinnehaver. Dette drev hun frem til 1916.

## Fotosamling
Larsens fotografier befinner seg i dag ved Aust-Agder museum og arkiv i Arendal. Larsen tok hovedsakelig portrettbilder, men også landskapsbilder. Hun tok blant annet mange bilder i forbindelse med 100 års jubileet for Grimstad by i 1916. Hennes fotografier er en del av Fløistadsamlingen, som omfatter arbeidene til flere Grimstad-fotografer.

## Referanser


## Eksterne lenker
*
Fotballspeider

En **fotballspeider** (engelsk: football scout) ser og analyserer fotballkamper for å samle informasjon og kartlegge ulike spillere eller fotballklubber. En fotballspeider er som regel ansatt i en profesjonell fotballklubb, og innehar en viktig rolle når det gjelder potensielle spillerinvesteringer. Speiderens hovedoppgaver er som regel å kartlegge et bestemt spillermarked (liga/land/klubb), og kvalitetssikre potensielle spillerinvesteringer, både i forhold til økonomi og spillerens kvalitetsnivå.

Speiding blir stadig viktigere i fotballindustrien, spesielt i de største europeiske ligaene. I 2014 utbetalte de engelske Barclays Premier League-klubbene til sammen over 1 millard kroner til sine speidere. Chelsea FC var den største forbrukeren, med sine 137 millioner utbetalte kroner. Manchester City FC lå like bak i oversikten, med sine 111 millioner kroner.

## Oversikt over norske fotballspeidere
* Stig Torbjørnsen (IFK Norrköping og Udinese)
* Hallvar Thoresen (Rosenborg)
* Lars Tjærnås (Vålerenga)
* Igor Aase (Vålerenga)
* John Vik (Molde, tidligere Vålerenga og Cardiff)
* Petter Rudi (Molde FK)
*

* Atta Aneke (Viking FK) 
*Thomas Gjørlihagen

## Referanser


## Eksterne lenker
* Intervju med fotballspeideren Tor-Kristian Karlsen  *Fotball Italiano*, besøkt 21.06.2016
* Intervju med fotballspeideren Gwyn Williams *BBC Sport*, besøkt 21.06.2016
* Én milliard for å glane *Dagsavisen*, besøkt 22.06.2016
Isvatnet (Bardu)

**Isvatnet** (nordsamisk: *Jiekŋajávri*) er en innsjø i Bardu kommune i Troms. Den ligger lengst 11 kilometer sør-sørvest for Bones, og bare en kilometer fra grensa mot Sverige. Sjøen har utløp mot øst til Stordalselva.

## Referanser
Ruksesjohka

**Ruksesjohkka** er ei elv i Bardu kommune i Troms og Narvik kommune i Nordland. Den er en del av Salangselvas vassdrag og er den største tilløpselva til Raudvatnet.

Salangsvassdraget ble vernet mot kraftutbygging i Verneplan I for vassdrag i 1973.

## Referanser
Isvatnet

**Isvatnet** er navn på flere innsjøer i Norge, og kan vise til:

* Isvatnet (Bardu) – i Bardu kommune i Troms
* Isvatnet (Skånland) – i Skånland kommune i Troms
* Isvatnet (Hadsel) – i Hadsel kommune i Nordland
* Isvatnet (Narvik) – i Narvik kommune i Nordland
* Isvatnet (Rana) – i Rana kommune i Nordland
* Isvatnet (Ullensvang) – i Ullensvang kommune i Vestland
* Isvatnet (Førde) – i Førde kommune i Sogn og Fjordane
* Isvatnet (Luster) – i Luster kommune i Sogn og Fjordane
* Isvatnet (Suldal) – i Suldal kommune i Rogaland
* Isvatnet (Antarktis) – i Dronning Maud Land i Antarktis
Sterk kuling

**Sterk kuling** er vindstyrke 8 i Beaufortskalaen og den sterkeste av kulingkategoriene med en vindhastighet på 17,2–20,7 m/s eller 63-75 km/t. Den eldre sjøbetetegnelsen er klossreva kuling

## Virkning på land
Vinden brekker kvister på tre. Det er særdeles tungt å gå mot vinden. 

## Virkning i fjellet
Fjellet står i kok. Kvister og løv fra trærne driver med vinden. Det er særdeles vanskelig å gå på ski, og nesten umulig å bære skiene på nakken. Snøfokk setter ned sikten. til under 100 meter og det er umulig å orientere seg i terrenget. Det er særdeles vanskelig å følge selv godt kvistede løyper.

## Virkning på sjøen
Middels  høye bølger (5,5 til 7,5 m) av større lengde. Bølgekammene er ved å brytes opp i sjørokk som driver i tydelige markerte strimer med vinden. 

## Andre språk
Jølåna kraftverk

**Jølåna kraftverk** er et vannkraftverk ved Nordfjord i Stad kommune i Vestland.

Det er et elvekraftverk som utnytter et fall på 294 meter i Gjølåna.

Installert effekt er 1,68 MW fra en ET peltonturbin. Årsproduksjon er 4,5 GWh.

Norsk Vannkraft AS overtok Jølåna Kraft AS i 2021.

## Referanser


## Kilder
* 
* NVE vannkraftdatabase
* Norsk Vannkraft AS
Elektrodynamisk høytaler

En **elektrodynamisk høytaler** har et eller flere elektrodynamiske høytalerelement, også kalt drivere. Svært få høytalere har bare en driver som dekker hele frekvensområdet; to eller tre drivere som dekker de ulike frekvensområder er det mest vanlig, men noen høytalere har fire frekvensområder. Bass- og mellomtone-driver har ofte en konisk membran drevet av en lineær motor, mens diskantelementet ofte har en kuppelformet membran. Det finnes også mange hybridhøytalere som kombinerer elektrodynamiske drivere med magnetostatar, elektrostatar, båndelement, etc. Dette handler om elektrodynamsiske drivere og kabinett for disse. 

## Elektrodynamisk høytalerelement
Den direktestrålende elektrodynamiske høytaleren som ble utviklet av Rice and Kellog har en membran som blir drevet av en lineær motor. Den ytre periferien til membranet er festet til en sylindrisk ramme, kalt *kurven*, med et fleksibelt kantoppheng. I bakkant er membrannet festet til kurven med en fleksibel bølgeformet skive, kalt bakre *oppheng.* 

Motoren er utformet som en spole (svingspolen), viklet på en tynn sylinder (spoleformen) som er festet til membranet, Fig. 1. Spolen er plassert i et magnetfelt, satt opp i en permanent magnet. Det bakre opphenget sentrerer svingspolen i magnetgapet. 

Polsstykket, de øvre og nedre plater er laget av mykt jern som sammen med den permanente magneten og luftgapet danner en magnetisk krets som fungerer som leder for den magnetiske fluksen, .\Phi Magnetisk reluktans i polstykket og platene er mye mindre enn i luftgapet slik at den magnetiske flukstettheten blir mye større i luftgapet enn i resten av kretsen.

Når motoren blir drevet av en effektforsterker går det en elektrisk strøm i spolen. Denne gir opprinnelse til en kraft
: 
 \ F = B l i,

der  er den magnetiske flukstettheten i magnetgapet er lengden på lederne i svngspole og er strømmen i lederen.\ B\ l\ i Når strømmen i svingspolen varierer vil membranet flytte seg frem og tilbake og frembringe lydbølger.

## Høytalerkasser
For å unngå akustisk kortslutning blir elektrodynamiske høytalerelement (ofte kalt 'driver*) plassert i en eller annen form for kasse (også kalt kabinett). De vanligste kabinettypene er *lukket kasse* og *bassreflekskasse* (også kalt *ventilert kabinett''), men det finnes mange andre typer.

## Referanser
Grøneng kraftverk

**Grøneng kraftverk** er et vannkraftverk i Haukedalen i Sunnfjord kommune i Vestland.

Det er et elvekraftverk som utnytter et fall på ca 125 meter fra Grøningsstølvatnet.

Installert effekt er 950 kW fra en peltonturbin. Årsproduksjon er 5 GWh.

## Referanser


## Kilder
* 
* NVE vannkraftdatabase
Adresse-tidende for Brevig, Stathelle, Langesund, Bamble og Eidanger

***Adresse-Tidende for Brevig, Stathelle, Langesund, Bamble og Eidanger*** (kalt ***Brevigs Adresse***) var en norsk avis, utgitt i Brevik i Telemark fylke fra 1849 til 1898.

## Historie og profil
*Adresse-Tidende* ble startet 18. juni 1849, i Brevik; den dekket den lille byen og de omkringliggende områder.

Grunnlegger, redaktør og journalist var William Thrane, teolog, tidligere journalist i Statsborgeren, og fetter av Marcus Thrane.

Thrane hadde en konservativ tone, men hadde en ukonvensjonell stil å skrive på. Han var den første journalisten i Telemark som gikk bort fra det høytidelige avisspråket, men brukte en frisk muntlig stil. Han hadde  noen feider med Herman Bagger, redaktør av Correspondenten, selv om *Adresse-Tidende* og *Correspondenten* strengt tatt tilhørte forskjellige byer. Etter Thranes død i 1878, publiserte hans enke Anne Thrane avisen før den ble nedlagt den 3. mai 1898.

## Referanser
Juridisk abort

**Juridisk abort** refererer til et forslag om å la et barns biologiske far si fra seg alle rettigheter, privilegier og ansvar inkludert økonomisk støtte i en periode før barnet blir født. Forslaget gir den biologiske faren muligheten til å avstå fra både rettigheter og plikter ved farskap på samme måte som kvinner kan gjennom abort eller adopsjon.

## Argumenter

### For
Støttespillere mener at juridisk abort gir menn og kvinner så nær like rettigheter i abortspørsmål som mulig. Laurie Shrage, professor i politisk filosofi, mener det er urettferdig at menn skal bli «straffet for å være seksuelt aktive», og hun trekker paralleller til feminister som måtte kjempe mot de samme idéene med en annen kjønnsvinkel. Hun skriver videre at frivillig samleie ikke er det samme som frivillig foreldreskap. Ifølge professor Shrage straffer nåværende abortregler også barn født av ufrivillige fedre ved at barnet må leve med en fraværende far som aldri «frivillig» ble en forelder.

Noen hevder at juridisk abort vil gi kvinner mer frihet, siden kvinner som ønsker å bli mødre uten å måtte dele foreldrerettigheter og -plikter med en mann nå kan gjøre det på en ny måte. Tilhengere mener også at juridisk abort vil redusere aborttallene.

### Mot
Motstandere av juridisk abort hevder at ordningen er en unnskyldning for å la menn unngå sitt ansvar som far. De mener at menn kun kan unngå det økonomiske og personlige ansvaret som farskap innebærer ved å bruke prevensjon eller praktisere avholdenhet. Motstandere hevder også at en fars juridiske abort er ulik fra en kvinnes abort fordi barnet blir født, og at barnets interesse i å ha to forsørgere bør veie tyngre enn en likestilt rett til å frasi seg foreldreskap.

## Juridisk abort i ulike land

### Danmark
Konseptet juridisk abort ble innført i Danmark i 2000 av sosioøkonomen Henrik Platz, som hevder en innføring er nødvendig for å sikre likestilling mellom kvinner og menn. Ifølge en meningsmåling fra 2014 og tidligere meningsmålinger støtter mellom 40% og 70% av dansker legalisering av juridisk abort.

### Sverige
I 2016 vedtok det Liberala ungdomsförbundet å støtte juridisk abort for menn frem til den 18. svangerskapsuken, tilsvarende kvinners abortperiode. Forslaget ble støttet av enkelte kommentatorer, men ikke av moderpartiet Liberalerna.

## Referanser




## Eksterne lenker
*
Eldrevatn kraftverk

**Eldrevatn kraftverk** er et vannkraftverk ved Eldrevatnet i Lærdal kommune i Vestland.

Det utnytter et fall på 140 meter i Ulvehaugelvi og fra Vesle Juklevatn.

Installert effekt er 4,9 MW fra en francisturbin. Årsproduksjon er 24 GWh.

## Referanser


## Kilder
* 
* NVE vannkraftdatabase
* Østfold Energi
Reconsider Baby

**«Reconsider Baby»** er en sang skrevet av Lowell Fulson som ble spilt inn og gitt ut på singel med Lowell Fulson i 1954.

Ike & Tina Turner spilte inn sangen og ga den ut på albumet *[[Outta Season]]* i 1969.
You Don’t Love Me

**«You Don't Love Me»** er en sang skrevet av Willie Cobbs som ble spilt inn og gitt ut på singel med Willie Cobbs i 1960.

Ike & Tina Turner spilte inn sangen og ga den ut på albumet *[[The Hunter (album)|The Hunter]]* i 1969. Sangen ble gitt ut på singel i 1971.

## Eksterne lenker
*
Dalelva kraftverk (Fjaler)

**Dalelva kraftverk (Fjaler)** er et vannkraftverk ved Dale i Sunnfjord i Fjaler kommune i Vestland.

Det er et elvekraftverk som utnytter et fall på 125 meter i Dalelva.

Installert effekt er 900 kW fra en francisturbin. Årsproduksjon er 3,2 GWh.

## Referanser


## Kilder
* 
* NVE vannkraftdatabase
Drammen Styrkeidrettslag

**Drammen Styrkeidrettslag** (Drammen SI) er en norsk styrkeløftklubb, som ble stiftet i 1975. Klubben hadde i mange år tilhold på Jans gym i Skoger, men har nå åpnet eget lokale i Sundgata 7 midt i Drammen sentrum. Klubben utvidet fra 1. oktober 2015 leiekontrakten fra ett til to rom i Sundgata 7.

På 80-tallet var klubben dominerende i Norge, og tok en rekke medaljer både nasjonalt og internasjonalt. Blant de mest fremtredende løfterne var Svend Karlsen (kongepokalvinner i 1989), Sverre Saxegaard og Roy Sagmyr.

Klubben hadde elleve lisensierte løftere i 2015, åtte herrer og tre damer. Halvparten av løfterne var veteraner. Klubbens løftere hadde i alt femti stevnedeltagelser. Klubben har dessuten tre lisensierte dommere, som til sammen hadde 25 dommeroppgaver i 2015. I alt hadde 29 medlemmer betalt kontingent ved utgangen av 2015.

## Klubbrekorder

### Herrer, gamle vektklasser (f.o.m. 1974 - t.o.m. 2010)

## Referanser
Liste over dopingsaker i norsk idrett

Listen nedenfor inneholder en oversikt over norske **topputøvere** som har blitt suspendert for brudd på dopingreglementet. Utøvere på lavere nivå eller som driver med idrett på hobbybasis er ikke inkludert. Det er 29 utøvere på listen, inkludert hesten "Camiro".

Listen inneholder *ikke* utøvere som har blitt anklaget og frifunnet (som i dette eksempelet fra Toppserien i 2025), kun de som har blitt offisielt dømt og suspendert fra idretten. Listen inneholder heller ikke utøvere som har innrømmet bruk av dopingmidler etter endt karriere, som Leif Jensen, Steffen Kjærgaard og Arild Haugen.

## Referanser


## Eksterne lenker
* Antidoping Norge
* Dagbladet: ''Historikk: Store norske dopingsaker''
* NRK: ''Tidligere norske dopingsaker''
* NRK: ''Fra gladiatorer, via Hitler, til Armstrong - 2800 år med doping''
Bones (Bardu)

**Bones** (også skrevet **Bonnes**) er ei grend i Bardu kommune i Troms. Den ligger ved Budalselva, øverst i Salangsdalen. Sammen med nabogrenda Håkstad, som ligger to kilometer mot nordvest, danner Bones en sammenhengende jordbruksbygd på rundt tre kvadratkilometer i et ellers overveiende skogkledt dalføre.

## Referanser
Simeon ten Holt

**Simeon ten Holt** (født 24. januar 1923, død 25. november 2012) var en samtidskomponist fra Nederland.

Ten Holt var født i Bergen i Noord-Holland i Nederland, og studerte med Jakob van Domselaer. Etter hvert utviklet han en høyst personlig, minimalistisk komposisjonsstil. Van Domselaers innflytelse på ten Holts musikalske filosofi var betydningsfull. Den yngre komponisten plukket opp van Domselaers interesse for sammenhengen mellom musikk og kunst, for musikkens forhold til matematikk, og bruken av pianoet som hovedinstrument.

Ten Holt brukte stort sett konsonant, tonalt materiale. Mange av arbeidene hans er for piano eller ensembler med flere pianoer. Hans mest kjente verk er *Canto Ostinato*, skrevet i 1976. Det er et av de mest kjente verkene i moderne, nederlandsk musikkhistorie.

Ten Holt døde 25. november 2012 i Alkmaar i Nederland. Han ble 89 år gammel.

## Referanser


## Eksterne lenker
* 
* 
*
Games People Play

**«Games People Play»** er en sang skrevet av Joe South som han spilte inn og ga ut på singel i 1968. Sangen ble også gitt ut på albumet *Introspect* senere samme år.

Ike & Tina Turner spilte inn sangen og ga den ut på albumet *[[Live! The World Of Ike & Tina]]* i 1973.
Tisleifjord kraftverk

**Tisleifjord kraftverk** er et vannkraftverk i Nord-Aurdal kommune i Innlandet.

Det er bygget inn i dammen for den regulerte innsjøen Tisleifjorden, og utnytter et fall på 10 meter.

Tisleifjorden reguleres mellom 820 og 809 moh. Kraftverket produserer når det tappes vann for bruk i Åbjøra kraftverk. Da renner vannet videre i elven Tisleia til Ølsjøen på 748 moh, og derfra i tunnel til Åbjøra.

Installert effekt er 1,95 MW fra en rørturbin. Årsproduksjon er 6,5 GWh.

## Referanser


## Kilder
* 
* NVE vannkraftdatabase
*Skagerak Kraft
«Et søstykke. Kysterne af Rügen set i aftenrøden efter en stormfuld dag»

**«Et søstykke. Kysterne af Rügen set i aftenrøden efter en stormfuld dag»** er et marinemaleri av J.C. Dahl fra 1818. Det er malt med olje på lerret og måler 37 x 58.5 cm. Maleriet tilhører Statens Museum for Kunst i København. I tillegg til at det var Dahls første marinemaleri, var det det første maleriet han utførte etter å ha ankommet Dresden. 

I Bergen kunstmuseum finnes en tegning av samme motiv, her har Dahl skrevet på baksiden: «Malet 1818 til H.H. Prinds Christian til Danmark. Det første Maleri i Dresden».  Dahl hadde fått inspirasjon til motivet da han reiste fra Danmark til Tyskland og skrev i dagboken sin at en storm hadde kommet overraskende. Han var blitt sjøsyk i løpet av den åtte dager lange overfarten og fortalte at været ikke roet seg før skipet nærmet seg Rügen.

## Tittel
I katalogen over malerier vist på Johan Christian Dahl 1788-1857. Jubileumsutstilling 1988 kalles maleriet «Seilskip nær Rügen», hos Marie Lødrup Bang omtales det som «Sailing Ship near Rügen». Maleriet var også en del av utstillingen Alene med naturen. Dahls og Friedrichs landskaper 1810–40 og i utstillingskatalogen omtales det som «Seilskip utenfor Rügen». Her fremgår det videre at den tyske kunsthistorikeren Willi Geismeier omtalte maleriet som «Kysten av Rügen i aftenrøden etter en stormfull dag» i en publikasjon i 1984. Denne betegnelsen er videreført av Statens Museum for Kunst som bruker «Et søstykke. Kysterne af Rügen set i aftenrøden efter en stormfuld dag» som tittel.

## Proveniens
Bildet ble malt til prins Christian Frederik, den senere Christian VIII av Danmark i 1818, og sendt fra Dresden i midten av november samme år. I februar 1819 mottok Dahl betaling for maleriet. Etter Christian Frederiks død i 1848 arvet sønnen Frederik det og han ga det straks i gave til grevinne Danner. Etter Frederiks død i 1863 ble det solgt til en privat samling på auksjon i 1864.
I 1975 ble maleriet kjøpt på auksjon av Statens Museum for Kunst.

## Referanser
Pessimisme

**Pessimisme** (fra latin *pessimus* »dårligst», superlativ av *malus* «dårlig») er en livsoppfatning med en grunnholdning uten positive forventninger eller håp. Ordet betegner også en negativ forventning overfor fremtiden og en filosofisk oppfatning hvor verden antas å være dårlig uten utsikter til forbedring. Den motsatte oppfatningen kalles optimisme.

Et spørsmål som ofte er stilt for å teste noen for pessimisme: *«Er glasset halvt tomt eller halvfullt?»* I denne situasjonen sies det at en pessimist ser glasset som halvtomt, og en optimist glasset som halvfullt.

## Filosofi
Den filosofiske pessimismen ble grunnlagt av Arthur Schopenhauer, som skrev sitt hovedverk *[[Die Welt als Wille und Vorstellung]]* («Verden som vilje og forestilling») i 1819. Denne pessimismen er ideen på de som ser verden på en streng anti-optmimstisk måte. Det er ikke en følelsemessig disposisjon, men i stedet en filosofi eller et verdensbilde som utfordrer forestillingen om fremgang og det som kan betraktes som trosbaserte påstander om optimisme. Filosofiske pessimister er ofte ekstensielle nihilister som ikke tror livet har noen verdi. Svarene er imidelrtid varierte og ofte livsbekreftende.

## Etymologi
Begrepet pessimisme kommer fra det latinske ordet «pessimus» som betyr 'det verste'. Begrepet ble født brukt av jesuittkritikere i Voltaires roman *Candide, ou l'Optimisme* fra 1759. Voltaire satiriste filosofien til Leibniz. I sitt angrep på Voltaire anklaget jesuittene Voltaire for å være pessimistisk.

## Referanser


## Eksterne lenker
* 
*
I Can’t Turn You Loose

***I Can't Turn You Loose*** er en sang skrevet av Otis Redding som ble spilt inn og gitt ut på b-siden av singelen *[[Just One More Day]]* med Otis Redding i 1965. Sangen ble også gitt ut på albumet *The History of Otis Redding* i 1967.

Ike & Tina Turner spilte inn sangen og ga den ut på albumet *[[Live! The World Of Ike & Tina]]* i 1973.
Konduite

**Konduite **er takt, åndsnærværelse eller evne til skjønnsmessig å treffe en avgjørelse i en situasjon som ikke dekkes av reglementet. Begrepet er særlig brukt om embedsmenns bruk av takt og lempelighet i sin saksbehandling. Som begrep blir konduite anbefalt fra alle sider, men i praksis er det ikke alltid vel ansett å bøye reglene for å gi forvaltningen et menneskelig ansikt.

Hvis en bedrift leverer en tjeneste «pr. konduite», anser bedriften det som en høflighetsgest.

## Se også
* Opportunitetsprinsippet

## Referanser
The Chopper

**«The Chopper»** er en sang skrevet av Tina Turner som ble spilt inn og gitt ut på albumet *[[Feel Good (album)|Feel Good]]* med Ike & Tina Turner i 1972. Sangen ble også gitt ut på singel senere samme år.

## Coverversoner

The DT's spilte inn sangen og ga den ut på albumet *Hard Fixed* i 2005.
Børge Øvrebø

**Børge André Øvrebø** (født 17. september 1960 i Ganddal, Rogaland) er en norsk politimann, styrkeløfter og tidligere vektløfter. Han er gift med fitnessutøveren Evi, og sammen har de barna Carmen, Oskar og Tarald.

Øvrebø er en av tidenes mestvinnende norske styrkeløftere, med blant annet syv NM-gull, fire kongepokaler, ett EM-gull og fire gull fra nordiske mesterskap. Innen vektløfting er han blant annet to ganger junior-norgesmester og sølvmedaljør i både norsk og nordisk mesterskap. Øvrebø har også konkurrert i strongman. I 1993 vant han Norges sterkeste mann, og han har fem ganger vunnet Jærens sterkeste mann. I 2012 kom han på 2.-plass i Jærens sterkeste mann, bak tidligere verdensmester i styrkeløft Andreas Hjelmtveit.

## Biografi

Øvrebø vokste opp i Ganddal i Rogaland, som nummer to i en søskenflokk på fire. Som ung var han innom det meste av fritidsaktiviteter, herunder korps, speider, fotball og friidrett. Han ble etterhvert lei av skolen, og sluttet før han var ferdig. I stedet mønstret han på Christian Radich i 1976. På veien fulgte han rådet fra gymlæreren om å begynne med vektløfting. Senere ble det folkehøyskole og idrettslinje på Birkeland. Øvrebø vant to gull i junior-NM i vektløfting før han presterte å brekke begge beina i militæret. Da fikk han for alvor smaken på styrkeløft, og han meldte seg inn i styrkeløftklubben Sandnes Atletklubb.

Etter militæret tok Øvrebø ett år på handelsskole og tre år på gymnas, før han gikk i sin fars fotspor og utdannet seg til politimann. Den første tiden jobbet han på Politihuset i Oslo, før han returnerte til Sandnes og jobbet under faren sin på Rogaland politikammer. Parallelt med utøvelsen av politiyrket konkurrerte Øvrebø i styrkeløft, og vant det meste av det som vinnes kunne. Etter å ha vunnet NM-gull i 1996 la han opp som topputøver, og han har ikke deltatt i større styrkeløftkonkurranser på seniornivå siden.

Den 1. oktober 1999 stiftet Øvrebø Ganddal Atletklubb sammen med sin svoger Paal Refsland. I 2000, omtrent fire år etter at han la opp som topputøver, gjorde han comeback på styrkeløftplattingen for sin nye klubb. To år senere, i 2002, ble han norgesmester i styrkeløft i klasse yngre veteran -110 kg. Hans foreløpig siste stevnedeltakelse var i desember 2015.

## Resultater og meritter i styrkeløft

### NM i styrkeløft

### Junior-NM i styrkeløft

### Veteran-NM i styrkeløft

### Lag-NM i styrkeløft

### Nordisk mesterskap i styrkeløft

### EM i styrkeløft

### VM i styrkeløft

## Resultater og meritter i vektløfting

### NM i vektløfting

### Junior-NM i vektløfting

### Nordisk mesterskap i vektløfting

### Nordisk juniormesterskap i vektløfting

### Junior-VM i vektløfting

## Referanser
Stand By Me

**«Stand By Me»** er en sang skrevet av Ben E. King med hjelp av Jerry Leiber og Mike Stoller som ble spilt inn og gitt ut på singel med Ben E. King i 1961. Sangen ble også gitt ut på albumet *Don't Play That Song!* i 1962. Sangen er inspirert av Salmenes bok, kapittel 46, vers 2 og 3. 

Sangen er covret av en rekke artister og grupper, inkludert Ike & Tina Turner (*[[Live! The World Of Ike & Tina]]*, 1973), John Lennon (*[[Rock 'n' Roll (John Lennon album)|Rock 'n' Roll]]* 1975), Muhammed Ali (1964), Otis Redding, Meat Loaf, U2 og Bruce Springsteen, Skeletal Family, Florence and the Machine, Kenny Lynch, Tracy Chapman, Prince Royce, Seal, Tears for Fears og Julian Lennon, Pennywise, Junior Murvin og Lemmy Kilmister.

## Referanser


## Eksterne lenker
*
Optimisme

**Optimisme** (fra latin *optimus* «best», superlativ av *bonus* «god») er en livsoppfatning der verden eller en sak blir betraktet fra sin beste side. Ordet betegner en glad, trygg og livsbejaende grunnholdning samt en holdning overfor fremtiden preget av positiv forventning. Videre betegner ordet en filosofisk oppfatning hvor verden antas å være god og fornuftig eller i det minste utvikler seg til det bedre. Den motsatte oppfatningen kalles pessimisme.

## Filosofi
Innenfor filosofien ble optimismen grunnlagt av Gottfried Wilhelm Leibniz, som hevdet at Gud hadde skapt den beste av alle mulige verdener. Senere filosofer kritiserte Leibniz' optimisme under inntrykk av jordskjelvet i Lisboa i 1755, for eksempel Voltaire i den satiriske novellen *[[Candide]]*.

## Eksterne lenker
*
Javier Colomo

:*Må ikke forveksles med golfspilleren [[Javier Colomo (golfspiller)|Javier Colomo]].*

**Javier Colomo Alfaro** (født 26. mars 1994 i Pamplona) er en spansk friidrettsutøver som konkurrerer i sprintløp og hekkesprint. Han har sølv på 110 meter hekk fra U23-EM i friidrett 2015 som fremste internasjonale meritt.

## Idrettskarriere
;2011
Colomo deltok på 110 meter hekk ved ungdoms-VM i friidrett 2011. Der løp han på 14,24 sekunder, kom på 7.-plass i sitt innledningsheat og gikk ikke videre til finalen. Han deltok også ved Europeisk Ungdoms-OL 2011 i Tyrkia. Der kom han på 4.-plass på 110 meter hekk, med tiden 13,85. Dette var hans beste tid i 2011, og han var 29 hundredeler bak Thomas Durant som tok bronsen.

På nasjonalt nivå ble han spansk ungdomsmester på 60 meter innendørs og 110 meter hekk utendørs. 

;2012
Ved det spanske juniormesterskapet innendørs vant han 60 meter hekk. Han løp der på 7,99 sekunder.

Han satte personlig rekord på 110 meter hekk (99 cm) i juni 2012, med 14,13 sekunder. Dette var den raskeste tiden av en spansk juniorutøver dette året. Ved det spanske juniormesterskapet utendørs deltok han på 110 meter hekk, og kom der på 4.-plass med tide 14,55 i finalen. Marc Jose Diaz vant denne øvelsen.

I juli deltok han ved junior-VM i friidrett 2012 i Barcelona. Der løp han på 14,32 i innledningsheatet, som var 40. beste tid, og gikk dermed ikke videre til semifinalene. 

;2013
Han forsvarte den spanske juniortittelen sin innendørs på 60 meter hekk i 2013. Utendørs ble han også spansk juniormester på 110 meter hekk, og vant finalen 7. juli med ny spansk juniorrekord på 13,67 sekunder. Han hadde selv den gamle rekorden, på 13,73 sekunder, satt 22. juni samme år. 

Ved junior-EM i friidrett 2013 (U20) nådde han finalen, etter bl.a. å ha tangert sin nasjonale juniorrekord i semifinalen, men fullførte ikke finalen. 

Han avsluttet 2013 med å sette spansk rekord innendørs på 60 meter hekk (99 cm) 28. desember, med tiden 7,75 sekunder. 

;2014
Colombo ble både spansk U23-mester og spansk mester i seniorklassen på 110 meter hekk. Han deltok ved det iberoamerikanske mesterskapet i friidrett 2014 i Brasil, og nådde finalen, men fullførte ikke finalen. Han deltok også ved U23-middelhavsmesterskapet i friidrett 2014 i Aubagne, der han fikk bronse på 110 meter hekk, bak Simon Krauss og Aurel Manga.

;2015
I 2015 ble han på nytt spansk U23-mester på 110 meter hekk. Han ble tatt ut til å delta ved U23-EM i friidrett 2015, der han kom på 2.-plass, bak britiske David Omoregie, med ny personlig rekord på 13,73 sekunder. 

;2016
Ved det spanske mesterskapet innendørs 2016 fikk han bronse på 60 meter hekk, med tiden 7,92. Han satte personlig rekord på 100 meter med 10,88 i mai, og 11. juni satte han ny personlig rekord på 110 meter hekk med 13,58 sekunder ved det spanske mesterskapet for klubblag. 

## Referanser


## Eksterne lenker
* 
*  Profil hos European Athletics
*  Profil hos All-Athletics.com 
*  RFEA - Javier Colomo
Den siste viking (film fra 1997)

***Den siste viking***  (dansk originaltittel: **) er en dansk action-eventyrfilm fra 1997 i regi av danske Jesper W. Nielsen. Manuset ble skrevet av landsmannen Mikael Olsen. Rollen som vikinggutten Harald spilles av Holger Thaarup, mens andre sentrale roller spilles av Kim Bodnia, Per Oscarsson, Marika Lagercrantz, Erik Wedersøe og Bjørn Floberg.

## Handling
Vikinggutten Harald drømmer om å bli kriger og handelsmann som sin far, høvdingen Agne. Drømmene får imidlertid en brå slutt når Agne nekter å overlate byens skip til kongen og i stedet seiler etter hjelp hos opprørerne. Kongens soldater vrimler kort etter i den vesle landsbyen. Innbyggerne blir gjort til treller og blir beordret til å bygge et nytt skip til kongens flåte. Harald og dvergen Gunga kjemper for å få byens alkoholiserte skipsbygger til å gjøre ferdig det fartøyet som skal redde dem alle fra utslettelse.

## Rolleliste
* Holger Thaarup – Harald
* Per Oscarsson – Skrælling
* Marika Lagercrantz – Frej
* Bjørn Floberg – Thorgrim
* René Hansen – Bjarke
* Erik Wedersøe – Agne
* Kim Bodnia – Sigbard
* Moa Lagercrantz – Eisa
* Ricky Danielsson – Gunga
* Jens Okking
* Bjarne Henriksen – Svarre
* Troels Trier – Skjalde
* Elo Sjögren – Hofsnog
* Thorbjørn Hummel – Hirdmann
* Peeter Kard – Høvding

## Referanser


## Eksterne lenker
*
Tverrelva (Bones i Bardu)

**Tverrelva** er ei elv i Bardu kommune i Troms. Den er ei sideelv til Budalselva i Salangsvassdraget.

Elva har utspring i den stupbratte sørhellingen på Snøhetta, og renner derfra mot sør gjennom en kort hengedal, som ender høyt oppe i fjellsida over Budalen. Elva faller bratt ned dalsida og snur mot vest før den løper sammen med Budalselva rundt en kilometer sørøst for Bones.

Salangsvassdraget, og dermed også Tverrelva, ble vernet mot kraftutbygging i Verneplan I for vassdrag i 1973. Hele nedbørfeltet over cirka 700 meter over havet ligger innenfor Rohkunborri nasjonalpark.

## Referanser
Budalselva (Bardu)

**Budalselva** er ei elv i Bardu kommune i Troms. Den er ei sideelv til Salangselva, som den løper sammen med ved Bones.

Elva har utspring som en liten bekk nord for Budalsvatnet, like ved grensa mot Sverige, og renner derfra mot nordvest ned mot Budalen, hvor den løper sammen med elva fra botndalen Isroa. Like etter kommer Snekkarelva inn fra øst, og en kilometer før Bones møter den Tverrelva, også den fra øst.

Ved Bones er elveløpet utrettet og kanalisert etter et flomsikringsprosjekt på midten av 1980-tallet. I 2007 ble det gamle elveløpet, som kalles Budalsfaret, delvis gjenåpnet i et forsøk på utbedre de miljømessige skadevirkningene etter den tidligere kanaliseringen.

Salangsvassdraget, og dermed også Budalselva, ble vernet mot kraftutbygging i Verneplan I for vassdrag i 1973. Den østlige delen av nedbørfeltet ligger innenfor Rohkunborri nasjonalpark.

## Referanser
Grytneselva kraftverk

**Grytneselva kraftverk** er et vannkraftverk ved Eresfjorden i Nesset kommune i Møre og Romsdal.

Det er et elvekraftverk som utnytter et fall på 592 meter i Grytneselva.

Installert effekt er 5,9 MW fra en peltonturbin. Årsproduksjon er 13,4 GWh.

Langfjordkraft AS eies av Clemens Kraftverk AS og Nesset Kraft AS med 50% hver.

## Referanser


## Kilder
* 
* NVE vannkraftdatabase
* Clemens Kraft
Strøk og fall

**Strøk og fall** er to begreper som brukes for å angi hvordan en geologisk flate er orientert i rommet. Strøk er retningen på skjæringslinjen mellom flaten og horisontalplanet. Fall er vinkelen mellom flaten og horisontalplanet. Hvis en oppgir disse to verdiene, er flaten entydig bestemt. Geologiske kart angir ofte strøk og fall.

Geologer måler strøk og fall ved hjelp av klinometerkompasser, som er en kombinasjon av kompass og klinometer (helningsmåler). Det finnes også mobiltelefonapper som kan gjøre slike målinger. Strøk oppgis som regel som en asimut der nord er 0°, og vinkelen måles medsols. Fallets retning nedover skal alltid ligge til høyre for strøket, og strøket kan ha verdier mellom 0°–360°. Fallet har verdier mellom 0°–90°. Som et eksempel kan strøk og fall for en flate som heller 30° mot sørøst, angis som 135/30.

## Kilder
*
Anastasius perseren

**Anastasius perseren** (opprinnelig **Magundat**, død 628), eller *Anastasios*, var en munk som led martyrdøden, og regnes som helgen i den katolske kirke og i den ortodokse. Han ble kanonisert innenfor rammene av annet Nikea-konsil.

## Liv og virke
### Bakgrunn
Anastasius var sønn av en persisk magier som het Bay, og hadde en bror hvis navn ikke er overlevert. Han tjenestegjorde under den persiske storkonge Chosrau II som soldat i kavaleriet og kjempet i krigen mot Østromerriket. Han var understilt general Farrukhan, kalt Shahrbaraz, og var med ved erobringen av Jerusalem, da perserne også erobret det sanne kors som krigsbytte og brakt til sasanidenes hovedstad Ctesifon.

### Overgang til kristendommen, munk
Han reagerte mot Chosrau IIs forfølgelse av de kristne og ble beveget av dem og av det hellige kors til selv å gå over til kristendommen. Han forlot militæret og lot seg i 620 døpe i Athanasiosklosteret av Modestus (senere patriark av Jerusalem). Etter en visjon forlot han syv år etter klosteret og begav seg til Caesarea. Der ble han tatt til fange av perserne.

### Martyrium
I persisk fangenskap ble han ført til Bethsaloe. Der ble han torturert for å få ham til å avsverge sin kristne tro. Til slutt ble han sammen med sytti andre kristne fanger hengt den 22. januar 628. Så ble hodet hans hugd av. Kroppen ble så kastet til hundene, men de skal ifølge legenden ikke ha rørt den.

## Helgen, relikvier

Hans relikvier ble først bragt til Sergiosklosteret i Bethsaloe. Ifølge tradisjonen fikk pave Honorius I bevirket at hans legeme ble bragt til Konstantinopel, og ifølge Beda Venerabilis havnet det så i Roma, der beinene siden ble bragt til *[[Klosteret Tre Fontane|S. Vinzenzo ed Anastasio]]*, i den romerske bydel Fontana di Salvio. Hodet fikk keiser Henrik III i  1047 bragt fra Roma til domkirken i Speyer i Tyskland.

En *Passio* skrevet på gresk beskriver hans liv og død. En adaptert oversettelse til latin, muligens skrevet av Theodor av Canterbury, ble benyttet av den anglosaksiske kirkehistoriker Beda Venerabilis for sin fremstilling.

Etter at domkirken i Speyer ble plyndret under Napoleonskrigene mot slutten av 1700-tallet havnet godet i Kloster Lichtenthal. Derfra fikk biskop Nikolaus von Weis i 1851 brakt det tilbake til  Speyer, og siden da har det vært der i Katarinakapellet i domkirken.

Hans katolske minnedag er 22. januar. I Basileios II' menologion (ca 1000) er det en fremstilling av overføringen av hans levninger til Konstantinopel.

Han anropes som vernehelgen for gullsmeder og mot raseri.

## Litteratur
* Bernard Flusin: *Saint Anastase le Perse et l'histoire de la Palestine au début du VIIe siècle*. Centre National de la Recherche Scientifique, Paris 1992, ISBN 2-222-04554-1 (Bd. 1: *Les textes*, Bd. 2: *Commentaire*). 
* Carmela Vircillo Franklin: *The Latin dossier of Anastasius the Persian. Hagiographic translations and transformations*. Pontifical Institute of Mediaeval Studies, Toronto 2004, ISBN 0-88844-147-9.
* 

## Referanser


## Eksterne lenker
*  St. Anastasius i Catholic Encyclopedia 
*  Anastasius der Perser im Ökumenischen Heiligenlexikon
* St. Anastasius im Portal ''Orthpedia''
Julián Castro

**Julián Castro** (født 1974) er en amerikansk politiker. Han var minister for bolig- og byutvikling i Barack Obamas regjering. Han representerer Det demokratiske parti.

Castro erklærte sitt presidentkandidatur i den demokratiske nominasjonsprosessen 12. januar 2019. Han trakk seg fra primærvalgene 2. januar 2020. Han anbefalte siden velgerne å stemme på Elizabeth Warren under primærvalgene.

## Referanser


## Eksterne lenker
* 
* 
*
Edvard Grieg (TV-film)

***Edvard Grieg*** er en biografisk TV-film om Edvard Grieg fra 1999 regissert av svenske Thomas Olofsson. Manuset ble skrevet av Olofsson, Ture Rangström og Johanna Olofsson. 

Filmen er et portrett av Grieg basert på hans mange dyptfølte brev. Musikken er sentral. Rollen som Edvard Grieg spilles av den svenske pianisten Staffan Scheja.

Filmen var en samproduksjon mellom britisk, tysk, australsk, dansk, østerriksk, norsk og svensk TV. Dette inkluderer RM Arts Ltd. ZDF, ABC, DRS, ORF, NRK og SVT  

## Medvirkende
* Staffan Scheja - Edvard Grieg
* Philip Brammer - Den unge Edvard Grieg
* Claudia Zöhrer - Nina Hagerup
* Sabine Oberhorner - Leis Schjelderup
* Michael Baral - Rikard Nordraak
* Lasse Kolsrud - John Grieg
* Haakon Rasmos Rasmussen - Den unge John Grieg
* Kai Ole Taule - Frants Beyer
* Hanne Fjerdingstad - Marie Beyer
* Tor Blaha - Edvards far
* Berit Slettermark - Edvards mor

## Referanser


## Eksterne lenker
*
Romsdalsalpene

**Romsdalsalpene** er en fjellkjede som omkranser Romsdalen i Møre og Romsdal. Blant de kjente landemerkene i dette naturskjønne områder er både Trollstigen og Trollveggen, i tillegg til de høyeste fjelltoppene.

* Store Venjetinden, , det høyeste fjellet i Romsdalsalpene
* Store Trolltinden, 
* Romsdalshornet, 
* Klauva, 
* Kyrkjetaket, 

## Eksterne lenker
* www.romsdalsalpene.com
Misfjord kraftverk

**Misfjord kraftverk** er et vannkraftverk i Vestnes kommune i Møre og Romsdal.

Det er et elvekraftverk som utnytter et fall på 248 meter i Misfjordelva.

Installert effekt er 1,4 MW fra en peltonturbin. Årsproduksjon er 4,4 GWh.

## Referanser


## Kilder
* 
* NVE vannkraftdatabase

## Se også
*Livet på Villa
Ålmo kraftverk

**Ålmo kraftverk** er et vannkraftverk på Ertvågsøya i Aure kommune i Møre og Romsdal.

Det utnytter et fall på 215 meter fra Litlvannet til Skausetervatnet.

Magasiner er Litlvannet og Krokvannet. Litlvannet reguleres 0.8 meter.

Installert effekt er 820 kW fra en peltonturbin. Årsproduksjon er 4 GWh.

Krafverket eies av lokale grunneiere. Det ble ferdigstilt i november 2006.

## Referanser


## Kilder
* 
* NVE vannkraftdatabase
* Informasjonsplakat på kraftverket.
Kinobilletten

***Kinobilletten*** er en kort norsk barne- og familiefilm fra 1995 regissert av Gunnar Vikene. Manuset ble skrevet av Kjell Arve Vorland.

## Handling
En gutt streber med å få tak i penger til sin første kinobillett.

## Rolleliste
* Marius Lund - Gutten
* Kjell Stormoen - Landhandler		
* Unni Kristin Skagestad - Mor 	
* Dagfinn Skoglund - Postmann 	 	
* Karin Hox - Peppermø	 	

## Eksterne lenker
*
* ''Kinobilletten'' i Filmarkivet
* ''Kinobilletten'' i NFK
Nævertind

**Nævertind** (nordsamisk: *Beassetčohkka*) er et fjell i Narvik kommune i Nordland. Det har en høyde på  meter over havet.

## Se også
* Liste over Norges høyeste fjell

## Referanser
Tverrgjuvlo kraftverk

**Tverrgjuvlo kraftverk** er et vannkraftverk i Teigdalen i Voss kommune i Vestland.

Det er et elvekraftverk som utnytter et fall på 387 meter i Tverrjuvla.

Installert effekt er 5,7 MW fra en peltonturbin. Årsproduksjon er 18 GWh.

I 2017 overtok Småkraft AS seks småkraftverk fra BKK.

## Referanser


## Kilder
* 
* NVE vannkraftdatabase
*BKK
* Småkraft
Klarsiktrute

En **klarsiktrute** eller **klarsiktskive** (*engelsk: Kent-Screen*) er en glass-skive som roterer, den er montert i et vindu for å spre regn, sludd, og snø. En klarsiktrute er vanligvis drevet av en elektromotor i midten av skiven, og er oftest oppvarmet for å hindre kondens, dugg eller ising.

Klarsiktruten ble opprinnelig utviklet på midten av 1930-tallet for biler som et bedre alternativ enn vanlige vindusviskere, men ble snart funnet mer egnet for båter og større skip. På skip er en klarsiktrutd vanligvis på kommandobroen og roterer med høy hastighet (~1500 rpm). Klarsiktruter brukes også  i lokomotiver og annet jernbanemateriell.

## I populærkulturen
***Kent-screen** (engelsk) nevnes i Jon Michelet-romanen, En sjøens helt - Skogsmatrosen.
*En klarsiktrute ble benyttet under filming av stormsekvensen i filmen *Ryan's Daughter*.


File:Rotating windshield wiper.jpg|Detaljbilde fra innsiden av klarsiktruten på R/V «Knorr»
File:JNR DD51 111.JPG|En klarsiktrute av Typen DD51 i et diesellokomotiv i Hokkaidō, Japan
File:Sapporo Tram Type Yuki 10 001.JPG|Sasara-trikker i Sapporo er utstyrt med klarsiktruter
File:Soldek080.JPG|Klarsiktrute om bord i SS «Sołdek»


## Referanser
Hommsåne kraftverk

**Hommsåne kraftverk** er et vannkraftverk nord for Valle i Valle kommune i Agder.

Det er et elvekraftverk som utnytter et fall på 271 meter i Hommsåne.

Installert effekt er 1,8 MW fra en peltonturbin. Årsproduksjon er 4,6 GWh.

## Referanser


## Kilder
* 
* NVE vannkraftdatabase
* Småkraft AS
Go-En’yū

**Keiser Go-En’yū** (japansk: , *Go-En’yū [[tennō]]*, født 11. januar 1359; død 6. juni 1393) var den femte av Ashikaga-tronpretendentene (skjønt dette uttrykket ikke er helt det treffende) ved det nordlige hoff under nord- og sørhoffenes tid.  Han gjorde krav på den keiserlige trone fra 9. april 1371 til 24. mai 1382. Hans personlige navn var *Ohito* ().

## Liv og virke
### Genealogi
Han var annen sønn av den fjerde keiser av nordhoffet, Go-Kōgon.  Den eldste av Go-Kōgons sønner ble buddhistprest og falt med dette ut av arvefølgen. Hans mor var Fujiwara Nakako (), datter av Hirohashi Kanetsuna ().
*Hustru: Itsuko (厳子), datter av Sanjō Kimitada ()
**første sønn: keiserlige prins Motohito () (swnere keiser Go-Komatsu)
**første datter: keiserlige prinsesse Keiko ()
*Hoffdame Fujiwara Imako ()
**annen sønn: Keiserlige prins ?? ()

### Keiser
I 1371 fikk han per keiserlig dekret rangen *shinnō* (), rller keiserlig prins, og ble dermed en potensiell arving og tronfølger.  
Umiddelbart etter dette ble han - på grunn av farens keiser Go-Kōgons fratreden - så keiser. Det heter at det bestod uenighet om kronprinsen mellom keiser Go-Kōgon og hans forgjenger ved nordhoffet, keiser Sukō. Med støtte fra Hosokawa Yoriyuki, som utøvde kontrollen over shogunatet, ble Go-Kōgons sønn keiser ved nordhoffet. 

Fra 1374 regjerte hans far Go-Kōgon *[[de facto]]* videre, som klosterkeiser. I 1368 ble Ashikaga Yoshimitsu utnevnt til shogun. Under hans beskyttelse ble det keiserlige hoff stabilisert. 

I 1382 takket keiser Go-En’yū av, til fordel for keiser Go-Komatsu, og trakk seg tilbake til et kloster. Uten reell makt gjorde han opprør, prøvde å ta sitt eget liv, og beskyldte Ashikaga Yoshimitsu og sin egen hustru Itsuko for ekteskapsbrudd.

I 1392 ble det sluttet fred med sørhoffet, og med det var Nanboku-cho-tiden over. Den 6. juni 1393 døde Go-En'yū.

### Eranavn under Go-En'yūs regjeringstid
*Nordhoffet:
**Ōan
**Eiwa
**Kōryaku
**Eitoku
* Südhof
**Kentoku
**Benchū
**Tenju
*Kōwa

### Rivaler ved sørhoffet
* Keiser Chōkei

## Litteratur
* Ponsonby-Fane, Richard Arthur Brabazon. (1959).  ''The Imperial House of Japan.'' Kyoto: Ponsonby Memorial Society. OCLC 194887
* Titsingh, Isaac, ed. (1834). [Siyun-sai Rin-siyo/Hayashi Gahō, 1652], *[[Nipon o daï itsi ran]]; ou, [http://books.google.com/books?id=18oNAAAAIAAJ&dq=nipon+o+dai+itsi+ran  Annales des empereurs du Japon.*]  Paris: Oriental Translation Fund of Great Britain and Ireland.